ບັນດາຜູ້ນຳ ຂອງ ສຫລ ແລະອີຣັກ ໝັ້ນໃຈວ່າ ກຸ່ມ​ລັດ​ອິສລາມ ຈະ​ຕ້ອງ​ປະ​ລາ​ໄຊ
ການປະກາດ​ຮ່ວມ ກ່າວ​ເຖິງ​ ກຸ່ມ​ລັດ​ອິສລາມ ວ່າ ເຖິງແມ່ນວ່າ ກຸ່ມດັ່ງກ່າວ ຍັງ​ຖື​​ເປັນ​ສັດຕູ ທີ່​ເປັນອັນຕະລາຍ ຢູ່​ກໍ​ຕາມ ແຕ່ພວກ​ເຮົາ ກໍ​ໝັ້ນ​ໃຈ​ວ່າ ພວກ​ເຂົາຈະ​ຕ້ອງ​ປະ​ລາ​ໄຊ.
ປະທານາທິບໍດີສະຫະລັດ ທ່ານ Donald Trump ແລະນາຍົກລັດຖະມົນຕີອີຣັກ ທ່ານ Haider ai-Abadi ພາກັນຍົກຍ້ອງ ການປະຕິບັດງານຮ່ວມໃນການສູ້ລົບ ຂອງພວກປະເທດພວກທ່ານ ຕໍ່ຕ້ານກັບກຸ່ມລັດອິສລາມ ໃນຂະນະທີ່ພວກທ່ານ ໄດ້ພົບປະກັນແລະໂອ້ລົມກັນແບບຊຶ່ງໜ້າເປັນເທື່ອທຳອິດ ໃນວັນຈັນວານນີ້ ທີ່ທຳນຽບຂາວ ນັ້ນແມ່ນການປະກາດຮ່ວມຢູ່ກອງປະຊຸມ ແລະໃຊ້ອີກຊື່ນຶ່ງໃນເວລາທີ່ກ່າວເຖິງກຸ່ມຫົວຮຸນແຮງລັດ ອິສລາມນັ້ນ ຄຳປະກາດຍັງກ່າວອີກວ່າ ກຳລັງທະຫານອີຣັກ ແມ່ນໄດ້ຕໍ່ສູ້ກັບກຸ່ມລັດອິສລາມ ທາງພາກພື້ນດິນ ໂດຍໄດ້ຮັບ ການໜຸນຫຼັງໃນການໂຈມຕີທາງອາກາດ ຈາກກຸ່ມແນວໂຮມທີ່ນຳພາໂດຍສະຫະລັດ ຈຸດເພັ່ງເລັງທີ່ສຳຄັນງໃນການສູ້ລົບເວລານີ້ ກໍແມ່ນການບຸກໂຈມຕີເພື່ອຈະຍຶດເອົາ ເມືອງ Mosul ຈາກກຸ່ມຫົວຮຸນແຮງ ພວກຊຶ່ງໄດ້ເຂົ້າຄວບຄຸມເມືອງດັ່ງກ່າວໃນກາງ ປີ 2014 ໃນຂະນະທີ່ ກຸ່ມລັດອິສລາມໄດ້ເຂົ້າຄວບຄຸມພາກເໜືອແລະພາກຕາເວັນຕົກຂອງ ປະເທດມາໄດ້ເກືອບ 3 ປີແລ້ວນັ້ນ ບັນດາຜູ້ນຳອີຣັກ ໄດ້ຖິ້ມໂທດໃສ່ກຳລັງທະຫານ ທີ່ໄດ້ພາກັນຫລົບໜີອອກຈາກຄ້າຍຂອງຕົນ ແລະບໍ່ຍອມຕໍ່ສູ້ກັບກຸ່ມລັດອິສລາມ ໃນຂະນະທີ່ພວກທະຫານ ໄດ້ກ່າວຫາລັດຖະບານວ່າ ບໍ່ໄດ້ໃຫ້ການສະໜັບສະໜຸນ ແລະການຝຶກແອບຢ່າງພຽງພໍແກ່ກຳລັງທະຫານ ທ່ານ Trump ໄດ້ກ່າວ ໃນການເລີ່ມຕົ້ນກອງປະຊຸມ ໃນວັນຈັນວານນີ້ວ່າ ທ່ານ ຫວັງວ່າ ຈະໂອ້ລົມໃນອັນທີ່ທ່ານເອີ້ນວ່າ  ທີ່ເປັນຜົນເກີດຈາກການ ບໍ່ເຂົ້າໃຈກັນດັ່ງກ່າວນີ້ ນັ້ນຄືຄວາມເຫັນຂອງທ່ານ Trump ທີ່ໄດ້ກ່າວໄວ້